钦定古今图书集成/明伦汇编/氏族典/第160卷 > 韩麒麟
## 钦定古今图书集成/明伦汇编/氏族典/第160卷 > 韩麒麟

按《魏书韩麒麟传》：“麒麟，昌黎棘城人也。自云汉大司
马增之后。父瑚，秀容平原二郡太守。麒麟幼而好学，
美姿容，善骑射。恭宗监国，为东曹主书。高宗即位，赐
爵鲁阳男，加伏波将军。父亡，在丧有礼，邦族称之。后
参征南慕容白曜军事，白曜表为冠军将军，与房法
寿对为冀州刺史。及白曜被诛，麒麟亦征还，停滞多”
年。高祖时，拜给事黄门侍郎，乘传招慰徐、兖叛民，归

麒麟立性恭慎，恒置律令于坐傍。临终之日，唯有俸
绢数十匹。其清贫如此。赠散骑常侍、安东将军、燕郡
公，谥曰康。